एक्सपर्ट बोले- पेरेंट्स इसे समझें, उम्र के हिसाब से बच्चों को समझाएं कि अलग होना बुरा नहीं
अमेरिका में लैंगिक पहचान तेजी से बदल रही है, इसलिए जेंडर एजुकेशन को लेकर माता-पिताओं के पास सटीक सूचनाएं होना बेहद जरूरी है।आंकड़ों की मानें तो अमेरिका में 3 लाख से ज्यादा ट्रांसजेंडर हैं। इनकी संख्या 2017 के बाद में दोगुनी बढ़ी हैं। अमेरिका केBan on talking about sexual orientation in US schools
अमेरिका में लैंगिक पहचान तेजी से बदल रही है, इसलिए जेंडर एजुकेशन को लेकर माता-पिताओं के पास सटीक सूचनाएं होना बेहद जरूरी है। आंकड़ों की मानें तो अमेरिका में 3 लाख से ज्यादा ट्रांसजेंडर हैं। इनकी संख्या 2017 के बाद में दोगुनी बढ़ी है।
अमेरिका के आधे राज्यों में स्कूलों में लिंग और कामुकता के बारे में बात करने पर प्रतिबंध लग गए हैं। फ्लोरिडा में तो 12वीं तक के बच्चों के लिए ‘डोंट से गे’ बिल पास किया है। जो स्कूली बच्चों को उनके सेक्सुअल ओरिएंटेशन (लिंग पहचान) के बारे में क्लास में बात करने से रोक देगा।
जेंडर एजुकेशन पर जोर दें
कई एक्स्पर्ट्स का कहना है कि प्रोफेशनल एजुकेटर की मदद के बिना परिवार के लोग बच्चों को जेंडर एजुकेशन देना आसान नहीं है। जेंडर एजुकेशन को लेकर विशेषज्ञों का सुझाव है कि अपने बच्चों के साथ लिंग पर चर्चा करने से पहले, माता-पिता को विषय की बारीकियों को बेहतर ढंग से समझने पर फोकस करना चाहिए।
कपड़े, बाल, व्यवहार, गतिविधियों से एक व्यक्ति अपने लिंग की अभिव्यक्ति करता है। बच्चे की अभिव्यक्ति में बदलाव का मतलब जरूरी नहीं है कि वह बच्चा ट्रांसजेंडर है।
विशेषज्ञ कहते हैं कि छोटे बच्चों के साथ जेंडर को लेकर बातचीत करने में उम्र को लेकर सतर्क रहने की जरूरत हैं। ध्यान रखना चाहिए कि बच्चे मीडिया, सहपाठियों और परिवार के सदस्यों के साथ बातचीत के माध्यम से भी जेंडर की जानकारी ग्रहण करते हैं।
सभी बच्चों को पता होना चाहिए कि हर कोई प्यार और सम्मान का हकदार है, चाहे वे किसी भी तरह की पहचान रखते हों। माता-पिता अपने बच्चे से उन दोनों के बीच अंतर और समानता के बारे में बात करें। इस बात पर जोर देना चाहिए कि मतभेद नकारात्मक नहीं हैं, और अलग होने से यह बेहतर या बुरा नहीं होता है।